અને મોટાભાગે, કોઈ કેવું છે તેનાં વિષેનો આપણો મત આપણે તે વ્યક્તિને જેમ વધારે ઓળખીએ તેમ બદલાઈ જતો હોય છે. થોડા સમય પહેલાં કોઈ મારાથી નારાજ હતું કારણકે તેનાં કુટુંબની એક વ્યક્તિને આશ્રમમાં થોડો સમય રહેવું હતું અને તે તેની વિરુદ્ધ હતી (તેમાં બીજા પણ કારણો હતાં, પણ હું તેમની ઓળખાણ ગુપ્ત રાખવા માટે આટલું જ કહીશ.) તે મને ક્યારેય મળી નહોતી પરંતુ મારા વિષે તેનો ખ્યાલ એ હતો કે હું કોઈ એવો સાધુ છું કે જે કદાચ તો ધાર્મિક પાગલ છે કે પછી કોઈ નકલી સ્વામી જેણે તેનાં ઘરની વ્યક્તિને ગેરમાર્ગે દોર્યો હતો. તેનો મને પ્રથમ સવાલ એ હતો કે, “હું એવું કઈ રીતે માનું કે તમે ધોખેબાજ નથી?”